Буш: Русија не е наш непријател.
Претседателот Буш вели дека американските планови за инсталирање против-ракетен одбранбен систем во Европа не претставуваaт закана за Р
Претседателот Буш вели дека нема простор за стравувања од плановите за американски против-ракетен систем за одбрана во Европа: Буш зборуваше во Прага по разговорите со чешкиот претседател Вацлав Клаус и премиерот Мирек Тополанек. Чешката Република се наоѓа во средиштето на американскиот одбранбен план додека Пентагон сака да изгради радарска станица недалеку од главниот град. Ако станицата открие истрелани проектили, тие ќе бидат уништени со американски ракети кои ќе бидат лансирани од Полска. Рускиот претседател Владимир Путин вели дека Вашингтон ја пореметува стратешката рамнотежа во светот и нема да биде одговорен за одмазднички чекори што ќе ги преземе Москва доколку планот се реализира. Путин на новинарите во Москва им изјави дека Русија ќе одговори со поставување нови цели во Европа кои може да бидат погодени со балистички проектили или ракети или како што тој кажа, „со комплетно нов систем.“ Чешкиот премиер Тополанек изјави дека одбранбениот систем е неопходен за зголемување на чешката безбедност, но и онаа на европските сојузници: Претседателот Клаус исто така го поддржа планот на САД: - Истражување на јавното мислење покажа дека 60 проценти од Чесите се противат на планот и многумина стравуваат дека со тоа ќе се зголемат тензиите со Русија. Претседателот Буш рече дека Чесите не мора да избираат меѓу Америка и Русија: Американски официјални лица изјавија дека одбранбениот против-ракетен план е првенствено замислен да ги запре проектилите од Иран. Ирански официјални безбедносни сили тоа го нарекоа „шега на годината“. Рускиот претседател се согласи со ваквата оценка и рече дека не верува дека има вистински закани од ирански и севернокорејски проектили, и дека на планот на САД гледа како на напор да се минимизираат рускиот врски со Европа. На маргините на Самитот на Г-8 во Германија, се очекува двајцата претседатели да разговараат за ова прашање, како и при посетата на Владимир Путин на почетокот од следниот месец, во американската сојузна држава Мејн, во семејсната куќа на Буш.